Flow Meter Buying Leads in Flow Meters, Flow Meter Global Buyers & Importers, Wholesalers in Flow Meters Directory - EC21
More Countries Taiwan (1) Finland (1) Philippines (1) Peru (1) Oman (1) United Kingdom (1) Armenia (1)
flow meter : 15 Buying Leads from Buyers Weermag vaar eerste keer NK-strate in | News24
Weermag vaar eerste keer NK-strate in
Lede van die Suid-Afrikaanse Nasionale Weermag (SANW) marsjeer verby die Moses Mabhida-stadion in Durban op verlede jaar se Nasionale Weermagdag. Meer as 7 000 soldate, gepantserde voertuie, helikopters, vliegtuie, die lugmag, vloot en selfs die president word vanjaar in Kimberley vir Nasionale Weermagdag-vieringe verwag, wat Woensdag (21/02) sal plaasvind. Foto: Dean Vivier/Netwerk24
Inwoners van die Diamantstad kan hulle gereed maak vir ’n week van erge verkeersontwrigtings, maar ook groot opwinding en skouspelagtige vertonings, met die Nasionale Weermagdag-vieringe wat van Donderdag (15/02) tot Woensdag (21/02) in Kimberley sal geskied.
Meer as 7 000 soldate van die Suid-Afrikaanse Nasionale Weermag (SANW), gepantserde voertuie, die vloot en die lugmag word vir die geleentheid in Kimberley verwag.
Volgens kol. Eugene Motati, ’n woordvoerder van die lugmag, word die Nasionale Weermagdag-vieringe jaarliks gehou om die gestorwenes aan boord van die SS Mendi, ’n vlootskip wat in 1917 met 646 mense aan boord gesink het, te vereer.
Dié jaarlikse gebeurtenis is al in vyf ander provinsies, Gauteng (Pretoria), die Noordwes (Potchefstroom), die Oos-Kaap (Port Elizabeth), die Vrystaat (Bloemfontein) en KwaZulu-Natal (Durban), gehou en kom vanjaar vir die eerste keer ook na die Noord-Kaap (Kimberley).
Die hoogtepunt van die Nasionale Weermagdag-vieringe – ’n kranslegging by die Tweede Wêreldoorlog-senotaaf in Du Toitspanweg ter ere van oudpres. Nelson Mandela, die eerste opperbevelvoerder van die nasionale weermag – sal Woensdag (21/02) om 09:50 plaasvind.
Dit sal ook na skerms oor Kimberley heen gebeeldsend word.
Kimberliete kan die hoofparade en seremonie op TV-skerms by die John Rhodes-standbeeld waar Du Toitspanweg, Quinnstraat, Regimentweg en Lennoxstraat bymekaar kom, en by die bewonderaarspark by die A.R. Abass-stadion, gadeslaan.
Militêre voertuie sal op die dag van Herculesstraat op die hoek van Mainweg in Beaconsfield verby die senotaaf beweeg, waarna die konvooi dan by die kruising met Quinn- en Lennoxstraat en Regimentweg in drie sal verdeel en deur Roodepan, Green­point en Galeshewe na die basisse terugkeer.
Verkeersontwrigtings blyk dus onvermydelik te wees.
’n Peloton soldate sal ook van Carringtonweg en Memorialweg na Du Toitspanweg marsjeer en in Lennoxstraat links draai om uiteen te gaan.
Motati sê die strate om die senotaaf sal reeds Maandag (19/02) en Dinsdag (20/02) van 06:00 tot 15:00, en Woensdag (21/02) van 05:00 tot 15:00, gesluit wees.